Breathe

«Breathe» (norsk oversettelse: pust) er en kraftballade fra 2022 som fremføres av den montenegrinske sangeren og låtskriveren Vladana Vučinić. Sangen ble internt valgt av Radio i televizija Crne Gore (RTCG) som Montenegros bidrag til Eurovision Song Contest 2022 i Torino i Italia.

Om sangen 
«Breathe» er skrevet av Vučinić selv, sammen med Darko Dimitrov som også laget produksjonen og miksingen. Dimitrov hadde tidligere skrevet låten «Proud», som Tamara Todevska vant juryavstemningen med i 2019.

Ifølge Vučinić er teksten basert på en «vanskelig prøvelse» som hun og familien hennes gikk gjennom i 2021, og følelsene hennes ble til tekst og musikk. Hun beskriver «Breathe» som en følelsestung, mektig og melankolsk sang.

Sangen var en av 30 som kringkasteren RTCG mottok til arbeidet med å finne landets bidrag til Eurovision Song Contest 2022. En jury på ti medlemmer plukket ut «Breathe» som vinner, og låten ble utgitt 4. mars 2022. Hun fremførte den live første gang under en konsert i Stockholm en uke senere.

Den deltok i semifinale 2 av Eurovision Song Contest torsdag 12. mai. «Breathe» ble nummer 17 av 18 i semifinale og kvalifiserte seg ikke til finalen lørdag 14. mai.

Referanser 

 

 

Bidrag til Eurovision Song Contest 2022
Sanger fra 2022
Montenegrinsk kultur